Δημήτριος Στρατής

Ο Δημήτριος Στρατής (Άνδρος, 1889 — Αθήνα, 7 Αυγούστου 1970)Μακεδονία, 9/8/1970,  σελ. 12 ήταν Έλληνας συνδικαλιστής και πολιτικός που διετέλεσε γερουσιαστής και βουλευτής με την ΕΔΑ.

 Βιογραφία 
Εργαζόταν ως σιδηροδρομικός και υπήρξε γενικός γραμματέας της πανελλήνιας ομοσπονδίας του εν λόγω κλάδου (1920—25). Από το 1926 έως το 1929 διετέλεσε γενικός γραμματέας της ΓΣΕΕ. Το 1929 εξελέγη γερουσιαστής με τον Εκλογικό Σύλλογο Εργατών.

Το 1941 έγινε μέλος του ΕΑΜ και αργότερα ίδρυσε το Κίνημα Ελεύθερου Συνδικαλισμού (ΚΕΣ) και ανέλαβε διευθυντής της εφημερίδας του κινήματος, «Ελεύθερα Συνδικάτα».

Εξελέγη βουλευτής με το Δημοκρατικό Κόμμα Εργαζόμενου Λαού (ΔΚΕΛ) του Γεωργίου Καρτάλη στις εκλογές του 1956 και μετά με την ΕΔΑ στην εκλογική περιφέρεια Β΄ Αθηνών στις εκλογές του 1963. Το Δεκέμβριο του 1963 έγινε ανεξάρτητος και στις εκλογές του 1964 εξελέγη ανεξάρτητος συνεργαζόμενος με την ΕΔΑ.

Με την επιβολή της χούντας των συνταγματαρχών το 1967, εκτοπίστηκε αρχικά στη Γυάρο και αργότερα στη Λέρο.

Κηδεύτηκε στο Πρώτο Νεκροταφείο Αθηνών στις 8 Αυγούστου 1970.Κηδεύθηκε ο Δ. Στρατής, Τα Νέα, 8-8-1970, σελ. 12.

Ανιψιός του ήταν ο Αντώνης Στρατής φίλος, συμφοιτητής και συνεργάτης του πρωθυπουργού Ανδρέα Παπανδρέου.Spyros Linardatos, Angelos Sideratos, Politikoi & politikē: 70 chronia : anamnēseis, agōnes, d̲okoumenta, 1999, σελίδα 225

 Πηγές 
Βιογραφία στο Raskolnikovgr

Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές εκλεγμένοι με το Δημοκρατικό Κόμμα Εργαζόμενου Λαού
Κατηγορία:Μέλη του ΕΑΜ